CELEX: 32016R2293
Language: sk
Date: 2016-12-16 00:00:00
Title: Vykonávacie nariadenie Komisie (EÚ) 2016/2293 zo 16. decembra 2016, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

17.12.2016   
            
            
               SK
            
            
               Úradný vestník Európskej únie
            
            
               L 344/79
            
         VYKONÁVACIE NARIADENIE KOMISIE (EÚ) 2016/2293
   zo 16. decembra 2016,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. d),
   keďže:
   
               (1)
            
            
               Nariadením (EHS) č. 2658/87 sa zaviedla nomenklatúra tovaru (ďalej len „KN“) tak, aby spĺňala súčasne požiadavky Spoločného colného sadzobníka, štatistík zahraničného obchodu Únie a iných politík Únie týkajúcich sa dovozu alebo vývozu tovaru.
            
         
               (2)
            
            
               Rada rozhodnutím (EÚ) 2016/1885 (2) schválila Dohodu vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii (ďalej len „dohoda“). V dohode sa stanovuje zníženie cla pre dve kategórie výrobkov. Únia a Čína si navzájom oznámili ukončenie svojich interných postupov potrebných na nadobudnutie platnosti dohody s tým, že táto dohoda nadobudne platnosť 1. januára 2017.
            
         
               (3)
            
            
               Opatrenia stanovené v rozhodnutí (EÚ) 2016/1885 je nutné vykonať v spoločnom colnom sadzobníku. Príloha I k nariadeniu (EHS) č. 2658/87 by sa preto mala zodpovedajúcim spôsobom zmeniť.
            
         
               (4)
            
            
               Zmeny colnej sadzby by sa mali uplatňovať odo dňa nadobudnutia platnosti dohody. Preto by toto nariadenie malo nadobudnúť účinnosť čo najskôr.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Príloha I k nariadeniu (EHS) č. 2658/87 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 256, 7.9.1987, s. 1.
   
      (2)  Rozhodnutie Rady (EÚ) 2016/1885 z 18. októbra 2016 o uzavretí Dohody vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii (Ú. v. EÚ L 291, 26.10.2016, s. 7).
   
      PRÍLOHA
      Druhá časť prílohy I k nariadeniu (EHS) č. 2658/87 sa mení takto:
      
                  1.
               
               
                  V XII. triede, 64. kapitole sa riadok týkajúci sa číselného znaku KN 6404 19 90 nahrádza takto:
                  
                              „6404 19 90 
                           
                           
                              
                                          – – –
                                       
                                       
                                          Ostatné
                                       
                                    
                           
                              16,9
                           
                           
                              pa“
                           
                        
            
                  2.
               
               
                  V XVI. triede, 84. kapitole sa riadok týkajúci sa číselného znaku KN 8415 10 90 nahrádza takto:
                  
                              „8415 10 90 
                           
                           
                              
                                          – –
                                       
                                       
                                          Delené
                                       
                                    
                           
                              2,5
                           
                           
                              —“